| **Valdemaras Valkiūnaslatv. *Valdemārs Vaļķūns*** |
| --- |
| Gimė | 1959 m. rugpjūčio 26 d. (64 metai)Gajūnai, Biržų rajonas |
| Sutuoktinis (-ė) | Genoefa |
| Vaikai | Andrius, Rolandas |
|  |
| Veikla | verslininkas, politinis bei visuomenės veikėjas |
| Partija | Lietuvos socialdemokratų partija   (2006-08)    Respublikonų partija   (2008-17)    Lietuvių tautininkų sąjunga   (2017-dabar)  |
|  |
| Alma mater | 2001 m. Rygos pedagoginis universitetas |

**Valdemaras Valkiūnas** (latv. *Valdemārs Vaļķūns*, g. 1959 m. rugpjūčio 26 d. Gajūnuose, Biržų rajonas) – verslininkas, Lietuvos, Latvijos ir Biržų rajono politinis bei visuomenės veikėjas, buvęs Biržų meras.

Biografija
----------

Mokėsi Laužadiškio pradinėje mokykloje, baigė Papilio vidurinę mokyklą. 1975 m. šeima išvyko gyventi į Rygą, dirbo ir mokėsi. Dirbo tekintoju, staliumi, vairuotoju, prekybos vadybininku. 1978–1980 m. atliko karinę tarnybą, tarnavo Lietuvoje, Rukloje. 1992 m. Latvijoje pradėjo savo verslą. 1992–2008 m. SIA „Voldemars" prezidentas, savininkas, Lietuvoje žinomo „VALDO" prekės ženklo bendrasavininkis. 2001 m. baigė Rygos pedagoginį universitetą, įgijo psichologo specialybę. 2005 m. baigė Rygos mokytojų tobulinimosi akademiją.

2006–2008 m. Lietuvos socialdemokratų partijos (LSDP) narys. 2007–2008 m. Biržų rajono savivaldybės tarybos narys, išrinktas pagal LSDP sąrašą. Pašalintas iš LSDP, kai nutarė dalyvauti 2008 m. Seimo rinkimuose. 2008–2012 m. LR Seimo narys, išrinktas Biržų-Kupiškio rinkimų apygardoje kaip nepriklausomas kandidatas. 2011 m. turtingiausias LR Seimo narys. 2012–2017 m. Respublikonų partijos pirmininkas. Nuo 2017 m. Lietuvos tautininkų ir respublikonų partijos pirmasis pirmininko pavaduotojas.

2002–2003 m. Lietuvos prekybos rūmų Latvijoje prezidentas, nuo 2003 m. viceprezidentas. Nuo 1992 m. Rygos lietuvių vidurinės mokyklos mecenatas. Sutuoktinė Genoefa, vaikai Andrius, Rolandas.
2017 m. išrinktas Lietuvių tautininkų ir respublikonų sąjungos pirmininko pirmuoju pavaduotoju.

2015–2019 m. Biržų rajono meras. 2019 metų savivaldos rinkimuose išrinktas Biržų rajono tarybos nariu.

Kontroversijos
--------------

Nevengia nacionalistinių pareiškimų. Vienintelis Lietuvos savivaldybės meras, išreiškęs griežtą protestą prieš pabėgėlių priėmimą į jo valdomą savivaldybę ir pareiškęs, kad „tik išprievartautas sutiksiu priimti".

Garsėja euroskeptiškomis, kritiškai vertina Vakarų sankcijas Rusijai, teigia, kad būtina gerinti dvišalius santykius. V. Valkiūnas išreiškė griežtą nepritarimą iniciatyvai prie sovietinių karių paminklų įrengti informacines lenteles, kur būtų užrašoma paaiškinamoji informacija apie Lietuvos istoriją.

Pasisakė prieš Švedijos narystę NATO, esą švedai istoriškai žinomi kaip „grobuonys ir plėšikai, kurie žudė protėvius, griovė pilis ir namus, pasisavindami svetimą turtą".

Įvertinimas
-----------

* 2001 m. Lietuvos didžiojo kunigaikščio Gedimino ordino Riterio kryžius

Šaltiniai
---------

1. ↑  Prezidentės Dalios Grybauskaitės turtas ir santaupos siekia 2 mln. litų, turtingiausias Seimo narys – Valdemaras Valkiūnas, 2011-10-01
2. ↑  Valdemaras Valkiūnas išrinktas Respublikonų partijos pirmininku, 2012-04-02
3. ↑  Latvijoje pradeda veikti Lietuvos prekybos rūmai, 2002-04-23
4. ↑   Archyvuota kopija 2012-09-16 iš Wayback Machine projekto.
5. ↑
6. ↑  Tautinių organizacijų susirinkime – kalbos apie dorą ir „purviną bombą"
7. ↑  Biržų meras: nepriimsiu nė vieno pabėgėlio
8. ↑  Biržų meras V.Valkiūnas: Prieš Rusiją mums leidžiama tik loti Archyvuota kopija 2017-12-05 iš Wayback Machine projekto.
9. ↑  Biržų meras stabdo pavaduotojos iniciatyvą prie sovietų karių paminklų įrengti lenteles Archyvuota kopija 2017-12-06 iš Wayback Machine projekto.
10. ↑  Suomijos ir Švedijos narystės NATO klausime Seime – Valkiūno išsišokimas: švedus išvadino grobuonimis ir plėšikais
11. ↑

Nuorodos
--------

* Archyvuota kopija 2013-02-08 iš Wayback Machine projekto.

|  |  |  |
| --- | --- | --- |
| Prieš tai:**Irutė Varzienė** | **Biržų miesto meras**2015–2019 | Po to:**Vytas Jareckas** |